Økende sikkerhetstiltak rundt amerikanske ambassader etter en rekke terrorangrep medførte også endringer ved ambassaden i Oslo. Blomsterkasser i betong, og senere pullerter og høye sikkerhetsgjerder gjorde bygningen mer utilgjengelig. Gjerdene ble satt opp under reguleringsbestemmelser om at de skal fjernes når bygningens ambassadefunksjon opphører.